Címek megadása bizonylatkészítéskor

Egyes bizonylatok készítésekor (pl. vevői rendelés, szállítólevél) lehetőség van számlázási és szállítási címeket megadni a kiválasztott partnerhez, ha azok eltérnek a székhely címétől. Ha a szállítási és a számlázási címek megegyeznek a székhely címével, akkor ezeket nem szükséges külön megadni, mert a rendszer automatikusan a székhely címet használja minden olyan esetben, amikor nincs megadva külön szállítási vagy számlázási cím.
Ez a cím a visszaigazoláson szerepel majd és utána amikor a pl. a rendelésből készül számla / szállítólevél, akkor ezt a címet fogja használni a rendszer.

Már kiállított bizonylatokra semmilyen hatással nincs a partner adatainak módosítása, de új rendelések készítésénél felhasználhatóak.

Ha már létező rendelésen szükséges a címeket módosítani, akkor azt kizárólag úgy lehet megtenni, hogy új rendelésbe kell beemelni a korábbit. Azt a korábbi rendelést pedig lezárásra jelölni az új rendelés készítése közben.

Cím megadása

1. A partner kiválasztása után a Partner adatok mező alatt megjelenik a Számlázási cím megadása és a Szállítási cím megadása checkbox.

2. Számlázási/Szállítási cím megadását kijelölve megjelenik a cím kiválasztását illetve Új cím rögzítését felkínáló legördülő mező.

3. A már rögzített címek közül választhatunk, illetve Új … címtípust kiválasztva rögzíthetünk egyéb címeket a partnerhez.

4. Például: Új Számlázási cím kiválasztása után a | Cím szerkesztése | gombra kattintva nyílik meg az űrlap.

5. A következő lépés a cím mezők kitöltése és végül mentése:

| Cím mentése |
Gombra kattintva elmentjük a címet a partner adataihoz.

| Cím eldobása |
A cím mentése nélkül bezárjuk a területet.

Kapcsolódó oldalak:

Címtípusok kezelése

Partner nyilvántartás

Partner címek